बर’ थुनलाइ मुलुगाव आगान होजेनदोंमोन खन्थाइ लिरनायजों। असमीया थुनलाइनि थुनलाइयारि बिदै मोनलोंनानै जानो हागौ बिथां गेदेमाया बर’ रावआवबो खन्थाइ लिरनो लादोंमोन।बेनिनो जाउनाव बिथां गेदेमाया- मोदै (खन्थाइ बिजाब , 1971) सोरजिदोंमोन। खन्थाइल’ सोर्जिनानै गोजोननाय मोनिलाय सुंद’ सल’बो सोर्जिलाङो। गान्दु सिंनि लाइजाम (1979) मुंनि गांसे जथायनाय बिजाब दिहुन लाङो। सल’फोरा फरायनो गोथाव आरो सुबुं माहारिनि आंगो साननाय हनायफोरानो बेरखांदों। Fiction लिरनायाव जेरै आखाइ गोनांमोन- बिदिनो सल’मा सोरजिनायावबो आखाइ गोनांथारमोन। मख’ जाथावदि बिथाङा गांसेल’ सल’मा सोरजिदोंमोन। बे  सल’मानि मुङा मैहुर । बेखौ फोसावदोंमोन 1980 मायथाइयाव।